
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1166 

27 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσαρμογή του Καταστατικού της ΟΙγπτρίο ΟαΙθππρ 

5.Α. στις διατάξεις του Ν. 2414/1996. 1 

Προσαρμογήτου Καταστατικού της Ολυμπιακής Του¬ 
ριστικής Α.Ε. στις διατάξεις του Ν. 2414/1996. 2 

Προσαρμογή του Καταστατικού της Ολυμπιακής Αε- 
ροπλοΐας Α.Ε. στις διατάξεις του Ν. 2414/1996. .. 3 

Προσαρμογή του Καταστατικού της Ολυμπιακής Αε¬ 
ροπορίας Α.Ε. στις διατάξειςτου Ν. 2414/1996. ... 4 


ΥΠΟΥΡΓΙΚΕΣ ΑΠΟΦΑΣΕ ΙΣ & ΕΓΚΡΙΣΕΙΣ 

Αρι θ. 40520 /4532 0) 

Προσαρμογή του Καταστατικού της ΟΙγπτρίο ΟαΙθπηρ 
5. Α. στις διατάξεις του Ν. 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις των άρθρων 1 παρ. 1 και 2 παρ. 1 του Ν. 
2414/1996. 

β) Το άρθρο 29Ατου Ν. 1558/1985, όπως συμπληρώθη¬ 
κε μετο άρθρο 27του Ν. 2081/1992. 

γ) Την υπ’ αριθ. 122/1996 απόφαση του Διοικητικού 
Συμβουλίου της ΟΙγπηρίο ΟαΙοπηρ 3.Α. της 9ης Δεκεμβρί¬ 
ου 1996, αποφασίζουμε: 

Εγκρίνουμε την προσαρμογή του καταστατικού της 
ΟΙγπτρίο ΟαΙθΓίηρ 8.Α. στις διατάξειςτου Ν. 2414/1996 ως 


Στρατηγικό - Επιχειρησιακό Σχέδιο 

Η Εταιρεία υποχρεούται να καταρτίζει: 
α) Το Στρατηγικό Σχέδιο (ΣΣ) που καθορίζει, στο πλαί¬ 
σιο της γενικότερης κυβερνητικής πολιτικής, τους μα¬ 
κροχρόνιους βασικούς στόχους για την εκπλήρωση των 
σκοπών της και τις μεθόδους πραγματοποίησής τους 
σύμφωνα μετο άρθρο 3, του Ν. 2414/1996. 

β) Το Επιχειρησιακό Σχέδιο (ΕΣ) με διάρκεια (3) τριών 
έως (5) πέντε ετών. Το ΕΣ εξειδικεύει στους στόχους του 


ΣΣ και τις μεθόδους πραγματοποίησής του για καθένα α¬ 
πό τα έτη της διάρκειάςτου, σύμφωνα μετο άρθρο 3 του 
Ν. 2414/1996. 

Άρθρο 3Β 

Συμβόλαιο Διαχείρισης - Έλεγχος της τήρησής του 

Μεταξύ του Προέδρου του Δ.Σ. και του διευθύνοντος 
συμβούλου της Εταιρείας αφ’ ενός και του Δημοσίου εκ- 
προσωπουμένου από τον Υπουργό Εθνικής Οικονομίας 
και τον εκάστοτε εποπτεύοντα Υπουργό αφ’ ετέρου συ- 
νάπτεται «Συμβόλαιο Διαχείρισης» σύμφωνα μετο άρθρο 
4 του Ν. 2414/1996, στο οποίο καθορίζονται με λεπτομέ¬ 
ρεια και στο πλαίσιο του ΣΣ και του ΕΣ οι στόχοι που ο 
Πρόεδρος του Δ.Σ. και ο διευθύνων σύμβουλος αναλαμ¬ 
βάνουν να εκπληρώσουν κατά τη διάρκεια της θητείας 
τους. Το Συμβόλαιο Διαχείρισης κατατίθεται στην αρμό¬ 
δια κατά τον Κανονισμό της Βουλής Επιτροπή και περι¬ 
λαμβάνει όσα καθορίζει το άρθρο 4 του Ν. 2414/1996. 

Αρθρο10Α 

Όργανα διοίκησης της Εταιρείας είναι το Διοικητικό 
Συμβούλιο, ο Διευθύνων Σύμβουλος και το Συμβούλιο Δι¬ 
εύθυνσης. 

Άρθρο 11 

Διοικητικό Συμβούλιο 

1. Το Δ.Σ., ως ανώτατο διοικητικό όργανο της Εταιρίας 
είναι αρμόδιο να αποφασίζει, για κάθε θέμα που αφορά 
στη διοίκησή της και στην επίτευξη του σκοπού της, πλην 
των θεμάτων που ανάγονται στις αποκλειστικές αρμοδιό¬ 
τητες της Γ ενικής Συνελεύσεως και διαμορφώνει κατά 
κύριο λόγο την στρατηγική και την πολιτική ανάπτυξη της 
Εταιρίας, ενώ εποπτεύει και ελέγχει την διαχείριση της 
περιουσίας της. 

2. Η θητεία του Διοικητικού Συμβουλίου είναι πενταε¬ 
τής. Ο αριθμός των μελών του είναι περιττός και δεν δύ- 
ναται να υπερβαίνει τα ένδεκα (11) μέλη ή να είναι μικρό¬ 
τερος των επτά (7). Το Διοικητικό Συμβούλιο αποτελείται 
από τους εκπροσώπους του Δημοσίου μεταξύ των οποί¬ 
ων ο Πρόεδρος και Διευθύνων Σύμβουλος, οι οποίοι ορί¬ 
ζονται με κοινή απόφαση των Υπουργών Εθνικής Οικονο¬ 
μίας, Οικονομικών και του εκάστοτε εποπτεύοντος την 
Εταιρεία Υπουργού, με την επιφύλαξη των διατάξεωντου 
άρθρου ΙΟτου Ν. 2322/1995 (ΦΕΚ 143 Α'). απόδύο (2) εκ- 
προσώπουςτων εργαζομένων στην Εταιρεία που εκλέγο- 

νται με άμεση και καθολική ψηφοφορία, από ένα (1) πρό¬ 
σωπο που υποδεικνύεται από την Οικονομική Κοινωνική 
Επιτροπή (ΟΚΕ) και ορίζεται σύμφωνα μετά κατωτέρω. 

3. Το υποδεικνυόμενο από την ΟΚΕ μέλος προέρχεται 
από φορείς σχετικούς με την Εταιρία και προτείνεται μέ¬ 
σα σε αποκλειστική προθεσμία δύο (2) μηνών, αφ’ ότου ει¬ 
δοποιηθεί η ΟΚΕ από το Υπουργείο Εθνικής Οικονομίας 
(άρθρο 6, παρ. 3, Ν. 2414/1996). Η ίδια προθεσμία ισχύει 
και για την πρόταση εκπροσώπωντων εργαζομένων. Η μη 
εκλογή εκπροσώπων των εργαζομένων και η μη υπόδειξη 
από την ΟΚΕ μέλους της μέσα στην αποκλειστική προθε¬ 
σμία δύο (2) μηνών δεν παρακωλύει την συγκρότηση και 
λειτουργία του Δ.Σ. χωρίς τα μέλη αυτά (άρθρο 6 παρ. 3 
Ν. 2414/1996). Οι διατάξεις των παραγράφων 2 και 3 του 
παρόντος άρθρου εφαρμόζονται μετά την λήξη της θη¬ 
τείας του Δ.Σ. της Εταιρείας. 

Άρθρο 20Α 

Διευθύνων Σύμβουλος 

1. Ο διευθύνων σύμβουλος είναι μέλος του Δ.Σ. της 
Εταιρείας και η ιδιότητά του δεν είναι ασυμβίβαστη με την 
ιδιότητα του Προέδρου του Δ.Σ. 

2. Προσλαμβάνεται για χρονικό διάστημα πέντε (5) ε¬ 
τών μετά από δημόσια προκήρυξη της θέσης, η οποία γί¬ 
νεται με κοινή απόφαση των Υπουργών Εθνικής Οικονο¬ 
μίας και Μεταφορών και Επικοινωνιών. Τα ελάχιστα απαι- 
τούμενα προσόντα για την κατάληψη της θέσης του 
Διευθύνοντος Συμβούλου είναι πτυχίο ΑΕΙ της ημεδαπής 
ή ισότιμο της αλλοδαπής και πενταετής εμπειρία σε θέση 
σημαντικής ευθύνης και απαιτήσεων στο δημόσιο ή τον ι¬ 
διωτικό τομέα με αντικείμενο συναφές προς το κύριο α¬ 
ντικείμενο των δραστηριοτήτων της Εταιρείας. 

Μετην κοινή απόφαση των Υπουργών με την οποία προ¬ 
κηρύσσεται η θέση, καθορίζεται και η διαδικασία της επι¬ 
λογής, εξειδικεύονται τα αναγκαία προσόντα και μπορεί 
να ορίζεται ότι απαιτούνται και προσόντα πέραν των ανα- 
φερομένων στο προηγούμενο εδάφιο. 

Άρθρο 20Β 

Συμβούλιο Διεύθυνσης - Γενικοί Διευθυντές 

1. Στην Εταιρεία λειτουργεί συμβούλιο διεύθυνσης, με 
κύρια αποστολή τον συντονισμό και την εξασφάλιση της 
απαραίτητης συνοχής της λειτουργίας της Εταιρείας, την 
επίλυση σημαντικών προβλημάτων της τρέχουσας δια¬ 
χείρισης, τη λήψη αποφάσεων για προμήθειες ή αναθέ¬ 
σεις έργων μέχρι το τιθέμενο από το Δ.Σ. χρηματικό όριο 
και την άσκηση κάθε άλλης αρμοδιότητας που του εκχω¬ 
ρεί το Δ.Σ. Στο συμβούλιο διεύθυνσης μετέχει ως πρόε¬ 
δρος ο διευθύνων σύμβουλος και οι γενικοί διευθυντές ή 
αν υπάρχει μόνο ένας γενικός διευθυντής αυτός και οι δι¬ 
ευθυντές ή σε κάθε άλλη περίπτωση, οι διευθυντές. Το 
Δ.Σ. εγκρίνει τον Κανονισμό Λειτουργίας του συμβουλίου 
διεύθυνσης μετά από πρόταση του διευθύνοντος συμ¬ 
βούλου. 

2. Οι γενικοί διευθυντές είναι ανώτατα στελέχη της επι¬ 
χείρησης εκτός οργανικών θέσεων, προΐστανται αυτοτε¬ 
λών τομέων δράσης της και ορίζονται με απόφαση του 
Δ.Σ. που εκδίδεται μετά από πρόταση του διευθύνοντος 
συμβούλου, όπου προσδιορίζονται και οι αρμοδιότητες ε¬ 
νός εκάστου. 

3. Οι γενικοί διευθυντές επιλέγονται από εξειδικευμένα 
στελέχη διοίκησης από το προσωπικό της επιχείρησης ή 


εκτός αυτού με απόσπαση ή με σύναψη ειδικής σύμβα¬ 
σης. 

4. Η αναγκαιότητα διορισμού γενικών διευθυντών υπό- 
κειται στην κρίση του Δ.Σ. το οποίο καθορίζει τον αριθμό 
και τις αρμοδιότητες τους, καθώς και τον τρόπο λειτουρ¬ 
γίας του συμβουλίου διεύθυνσης. 

Απότις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΟΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΤΩΝΙΟΥ X. ΚΑΣΤΑΝΙΔΗΣ 

-♦- 

Αριθ. 4 0461/4531 (2) 

Προσαρμογή του Καταστατικού της Ολυμπιακής Τουρι¬ 
στικής Α. Ε. στις διατάξεις του Ν. 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις των άρθρων 1 παρ. 1 και 2 παρ. 1 του Ν. 
2414/1996. 

β) Το άρθρο 29Ατου Ν. 1558/1985, όπως συμπληρώθη¬ 
κε με το άρθρο 27του Ν. 2081/1992. 

γ) Την απόφαση του Διοικητικού Συμβουλίου της Ολυ¬ 
μπιακής Τουριστικής Α.Ε. της υπ’ αριθ. 187 Συνεδρίασής 
του της 9ης Δεκεμβρίου 1996, αποφασίζουμε: 

Εγκρίνουμε την προσαρμογή του καταστατικού της 
Ολυμπιακής Τουριστικής Α.Ε. στις διατάξεις του Ν. 
2414/1996 ως εξής: 

Άρθρο 12 

Διοίκηση και Εκπροσώπηση της Εταιρείας 

Όργανα διοίκησης της Εταιρείας, είναι: 

α) Το Διοικητικό Συμβούλιο (Δ.Σ.). 

β) Ο Διευθύνων Σύμβουλος (ΔΙ.ΣΥΜ.). 

γ) Το Συμβούλιο Διεύθυνσης (ΣΥΜΒ.ΔΙΕΥΘ.). 

Άρθρο 13 

Διοικητικό Συμβούλιο 

1. Το Διοικητικό Συμβούλιο της Εταιρείας είναι το ανώ¬ 
τατο διοικητικό όργανο της Δημόσιας Επιχείρησης και κα¬ 
τά κύριο λόγο διαμοφώνει την στρατηγική και πολιτική α¬ 
νάπτυξη της Εταιρείας, ενώ εποπτεύει και ελέγχει την δια¬ 
χείριση της περιουσίας της. 

2. Η θητεία των μελώντου Διοικητικού Συμβουλίου είναι 
πενταετής. 

3. Ο αριθμός των μελώντου Διοικητικού Συμβουλίου εί¬ 
ναι περιττός και δενδύναταινα υπερβαίνει τα ένδεκα (11) 
μέλη ή να είναι μικρότερος των επτά (7). Το Διοικητικό 
Συμβούλιο αποτελείται από τους εκπροσώπους των με¬ 
τόχων, που εκλέγονται από την Γ.Σ. των Μετόχων, δύο εκ¬ 
προσώπους των εργαζομένων στην Εταιρεία, που εκλέ¬ 
γονται με άμεση και καθολική ψηφοφορία από τα μέλη 
τους, από ένα πρόσωπο που υποδεικνύεται από την Οι¬ 
κονομική και Κοινωνική Επιτροπή (ΟΚΕ) και ορίζεται σύμ¬ 
φωνα με την παρ. 4 του παρόντος άρθρου και από εκπρο- 

σώπουςτου Δημοσίου. Οι εκπρόσωποιτου Δημοσίου στο 
Δ.Σ. μεταξύ των οποίων ο Πρόεδρος και ο Διευθύνων Σύμ¬ 
βουλος, ορίζονται με κοινή απόφαση των Υπουργών Εθνι¬ 
κής Οικονομίας και Μεταφορών και Επικοινωνιών με την 
επιφύλαξη των διατάξεων του άρθρου 10 του Ν. 
2322/1995 (Α’ 143). 

4. Το υποδεικνυόμενο από την ΟΚΕ μέλος προέρχεται 
από φορείς σχετικούς με την δημόσια επιχείρηση και 
προτείνεται μέσα σε αποκλειστική προθεσμία δύο (2) μη¬ 
νών, αφ' ότου ειδοποιηθεί η ΟΚΕ από το Υπουργείο Εθνι¬ 
κής Οικονομίας. Η ίδια προθεσμία ισχύει και για την πρό¬ 
ταση εκπροσώπων των εργαζομένων. Αν οι προθεσμίες 
αυτές παρέλθουν άπρακτες, το Δ.Σ. συγκροτείται και λει¬ 
τουργεί, χωρίς τα μέλη αυτά. Επίσης το Δ.Σ. συγκροτείται 
και λειτουργέι νόμιμα με τα υπόλοιπα μέλη του και κατά 
την διάρκεια της προθεσμίας της παρ. 3του άρθρου 6 του 
Ν. 2414/1996. 

Άρθρο 35 

Διευθύνων Σύμβουλος 

1. Στην Εταιρεία προσλαμβάνεται, μετά από δημόσια 
προκήρυξη της θέσης, διευθύνων σύμβουλος, για χρονι¬ 
κό διάστημα πέντε (5) ετών. 

2. Ο διευθύνων σύμβουλος είναι μέλος του Δ.Σ. της 
Εταιρείας και η ιδιότητά του δεν είναι ασυμβίβαστη με την 
ιδιότητα τουΠροέδρουτουΔ.Σ. 

3. Τα ελάχιστα απαιτούμενα προσόντα για την κατάλη¬ 
ψη της θέσηςτου Διευθύνοντος Συμβούλου καθορίζονται 
από το Ν. 2414/1996, ενώ η προκήρυξη της θέσης γίνεται 
με κοινή απόφαση των Υπουργών Εθνικής Οικονομίας και 
Μεταφορών, απόφαση με την οποία καθορίζεται και η δια¬ 
δικασία επιλογής και εξειδικεύονται τα αναγκαία προσό¬ 
ντα. 

Άρθρο 36 

Συμβούλιο Διεύθυνσης - Γενικοί Διευθυντές 

1. Στην Εταιρεία λειτουργεί επίσης συμβούλιο διεύθυν¬ 
σης, με κύρια αποστολή τον συντονισμό και την εξασφά¬ 
λιση της απαραίτητης συνοχής της λειτουργίας της Εται¬ 
ρείας, την επίλυση σημαντικών προβλημάτων της τρέ¬ 
χουσας διαχείρισης, τη λήψη αποφάσεων για προμήθειες 
ή αναθέσεις έργων μέχρι το τιθέμενο από το Δ.Σ. χρημα¬ 
τικό όριο και την άσκηση κάθε άλλης αρμοδιότητας που 
του εκχωρεί το Δ.Σ. Στο συμβούλιο διεύθυνσης μετέχει 
ως πρόεδρος ο διευθύνων σύμβουλος και οι γενικοί διευ¬ 
θυντές ή αν υπάρχει μόνο ένας γενικός διευθυντής αυτός 
και οι διευθυντές ή σε κάθε άλλη περίπτωση, οι διευθυ¬ 
ντές. Το Δ.Σ. εγκρίνει τον Κανονισμό Λειτουργίας του 
συμβουλίου διεύθυνσης μετά από πρόταση του διευθύ- 
νοντος συμβούλου. 

2. Οι γενικοί διευθυντές είναι ανώτατα στελέχη της Εται¬ 
ρείας, εκτός οργανικών θέσεων, προίστανται αυτοτελών 
τομέων δράσης της και ορίζονται με απόφαση του Δ.Σ. 
που εκδίδεται μετά από πρόταση του διευθύνοντος συμ¬ 
βούλου, όπου προσδιορίζονται και οι αρμοδιότητες καθε- 
νός. 

3. Οι γενικοί διευθυντές επιλέγονται από εξειδικευμένα 
στελέχη διοίκησης από το προσωπικό της Εταιρείας ή ε¬ 
κτός αυτού με απόσπαση ή με σύναψη ειδικής σύμβασης. 

4. Η αναγκαιότητα διορισμού γενικών διευθυντών υπό- 
κειται στην κρίση του Δ.Σ. το οποίο καθορίζει τον αριθμό 
και τις αρμοδιότητές τους, καθώς και τον τρόπο λειτουρ¬ 
γίας του συμβουλίου διεύθυνσης. 


Άρθρο 37 

Στρατηγικό - Επιχειρησιακό Σχέδιο 

Η Εταιρεία υποχρεούται να καταρτίζει: 
α) Το Στρατηγικό Σχέδιο (ΣΣ) που καθορίζει, στο πλαί¬ 
σιο της γενικότερης κυβερνητικής πολιτικής, τους μα¬ 
κροχρόνιους βασικούς στόχους για την εκπλήρωση των 
σκοπών της Εταιρείας και τις μεθόδους πραγματοποίη¬ 
σής τους. 

β) Το Επιχειρησιακό Σχέδιο (ΕΣ) με διάρκεια (3) τριών έ¬ 
ως (5) πέντε ετών. Το ΕΣ εξειδικεύει στους στόχους του 
ΣΣ και τις μεθόδους πραγματοποίησής του για καθένα α¬ 
πό τα έτη της διάρκειάς του. 

Το ΣΣ και το ΕΣ καταρτίζονται σύμφωνα με το άρθρο 3 
του Ν. 2414/1996. 

2. Η υποχρέωση υποβολής του Σ.Σ. και του Ε.Σ. δεν α¬ 
ναιρεί την υποχρέωση υποβολής του προϋπολογισμού, 
του απολογισμού, του λογαριασμού αποτελεσμάτων 
χρήσης, καθώς και κάθε άλλου στοιχείου που προβλέπε- 
ται από γενικές ή ειδικές διατάξεις. 

Άρθρο 38 

Συμβόλαιο Διαχείρισης - Έλεγχος της τήρησής του 

1. Μεταξύ του Προέδρου του Δ.Σ. και του διευθύνοντα 
συμβούλου της Εταιρείας αφ’ ενός και του Δημοσίου ό¬ 
πως εκπροσωπέιται από τον Υπουργό Εθνικής Οικονο¬ 
μίας καιτον Υπουργό Μεταφορών αφ’ ετέρου συνάτττεται 
«Συμβόλαιο Διαχείρισης» στο οποίο καθορίζονται με λε¬ 
πτομέρεια και στο πλαίσιο του ΣΣ και του ΕΣ οι στόχοι που 
ο Πρόεδρος του Δ.Σ. και ο διευθύνων σύμβουλος ανα¬ 
λαμβάνουν να εκπληρώσουν κατά τη διάρκεια της θητεί¬ 
ας τους. 

Το Συμβόλαιο Διαχείρισης καταρτίζεται σύμφωνα με τις 
διατάξεις των παρ. 2 και 3του άρθρου 4 Ν. 2414/1996 και 
κατατίθεται στην αρμόδια, κατά τον Κανονισμό της Βου¬ 
λής Επιτροπή. 

2. Αν διαπιστωθεί σοβαρή απόκλιση των μεγεθών ή του 
χρόνου πραγματοποίησηςτων στόχων, που δεν δικαιολο¬ 
γείται επαρκώς ή άλλος σπουδαίος λόγος, με κοινή από¬ 
φαση του Υπουργού Εθνικής Οικονομίας και Μεταφορών 
και Επικοινωνιών δύναται να καταγγελθούν το Συμβόλαιο 
Διαχείρισης και οι συμβάσεις του Προέδρου του Δ.Σ. και 
του διευθύνοντος συμβούλου και να ανακληθεί ο διορι¬ 
σμός τους. Μέσα σε ένα (1) μήνα από το διορισμό νέων 
συνομολογείται νέο Συμβόλαιο Διαχείρισης μεταξύ αυ¬ 
τών και του Δημοσίου, σύμφωνα με το παρόν άρθρο. 

3. Με κοινή απόφαση των Υπουργών Εθνικής Οικονο¬ 
μίας και Οικονομικών δύναται να ανατεθεί σε ελεγκτικές 
εταιρείες ο διαχειριστικός έλεγχος της Εταιρείας, σύμ¬ 
φωνα με τις διατάξεις της παρ. 11 του άρθρου 38 του Ν. 
2065/1992 και του άρθρου 3 του Ν. 2362/1995. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΤΩΝΙΟΥ X- ΚΑΣΤΑΝΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ. 41352/4618 (3) 

Προσαρμογή του Καταστατικού της Ολυμπιακής Αερο- 
πλοΐας Α.Ε. στις διατάξεις του Ν. 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις των άρθρων 1 παρ. 1 και2παρ. 1 του Ν. 
2414/1996. 

β) Το άρθρο 29Ατου Ν. 1558/1985, όπως συμπληρώθη¬ 
κε με το άρθρο 27 του Ν. 2081/1992. 

γ) Την απόφαση του Διοικητικού Συμβουλίου της Ολυ¬ 
μπιακής Αεροπλοΐας Α.Ε. της υπ' αριθ. 323 Συνεδρίασής 
τούτης 12ηςΣεπτεμβρίου 1996, αποφασίζουμε: 

Εγκρίνουμε την προσαρμογή του καταστατικού της 
Ολυμπιακής Αεροπλοΐας Α.Ε. στις διατάξεις του Ν. 
2414/1996 ως εξής: 

Άρθρο 8 

Α.1. Η Εταιρεία υποχρεούται να καταρτίζει Στρατηγικό 
Σχέδιο (Σ.Σ.) και Επιχειρησιακό Σχέδιο (Ε.Σ.) σύμφωνα με 
τις διατάξεις του άρθρου 3του Ν. 2414/1996. 

Επίσης η Εταιρεία συνάπτει «Συμβόλαιο Διαχείρισης» 
σύμφωνα μετις διατάξεις του άρθρου 4 του Ν. 2414/1996. 

Άρθρο 13 

Όργανα διοίκησης της Εταιρείας, είναι: 

α) Το Διοικητικό Συμβούλιο. 

β) Ο Διευθύνων Σύμβουλος. 

γ) Το Συμβούλιο Διεύθυνσης. 

Α. Διοικητικό Συμβούλιο 

1. Το Διοικητικό Συμβούλιο είναι το ανώτατο διοικητικό 
όργανο της Εταιρείας και κατά κύριο λόγο διαμορφώνει 
την στρατηγική και την πολιτική ανάπτυξη της Εταιρείας, 
ενώ εποπτεύει και ελέγχει την διαχείριση της περιουσίας 
της. 

2. Η θητεία του Διοικητικού Συμβουλίου είναι πενταε¬ 
τής. Ο αριθμός των μελώντου Διοικητικού Συμβουλίου εί¬ 
ναι περιττός και δενδύναται να υπερβαίνει τα ένδεκα (11) 
μέλη ή να είναι μικρότερος των επτά (7). Το Διοικητικό 
Συμβούλιο αποτελείται από δύο εκπροσώπους των εργα¬ 
ζομένων στην Εταιρεία, που εκλέγονται με άμεση και κα¬ 
θολική ψηφοφορία, από έναπρόσωπο που υποδεικνύεται 
από την Οικονομική και Κοινωνική Επιτροπή (ΟΚΕ) και ο¬ 
ρίζεται σύμφωνα με την παρ. 3 του παρόντος άρθρου, α¬ 
πό τον Πρόεδρο και από τον Διευθύνοντα Σύμβουλο ως 
εκπροσώπους του Δημοσίου και από τους εκπροσώπους 
των μετόχων. 

Οι εκπρόσωποιτου Δημοσίου στο Δ.Σ. καθώς και ο Πρό¬ 
εδρος και ο Διευθύνων Σύμβουλος, ορίζονται με κοινή α¬ 
πόφαση των Υπουργών Εθνικής Οικονομίας, Οικονομι¬ 
κών και του εποτεύοντος την Εταιρεία Υπουργού, με την 
επιφύλαξη των διατάξεων του άρθρου 10 του Ν. 
2322/1995 (ΦΕΚ 143 Α'). 

3. Το υποδεικνυόμενο από την ΟΚΕ μέλος προέρχεται 
από φορείς σχετικούς με την Εταιρεία καιπροτείνεται μέ¬ 
σα σε αποκλειστική προθεσμία δύο (2) μηνών, αφ’ ότου ει¬ 
δοποιηθεί η ΟΚΕ από το Υπουργείο Εθνικής Οικονομίας. 
Η ίδια προθεσμία ισχύει και για την πρόταση εκπροσώπων 
των εργαζομένων. Αν οι προθεσμίες αυτές παρέλθουν ά¬ 
πρακτες, το Δ.Σ. συγκροτείται και λειτουργεί, χωρίς τα μέ¬ 
λη αυτά. 


Οι διατάξεις των παρ. 2 και 3 του παρόντος άρθρου ε¬ 
φαρμόζονται μετά τη λήξη της θητείας του Δ.Σ. της Εται¬ 
ρείας. 

Β. Διευθύνων Σύμβουλος 

1. Ο διευθύνων σύμβουλος είναι μέλος του Δ.Σ. της 
Εταιρείας και η ιδιότητά του δεν είναι ασυμβίβαστη με την 
ιδιότητα του Προέδρου του Δ.Σ. 

2. Αυτός προσλαμβάνεται για χρονικό διάστημα πέντε 
(5) ετών μετά από δημόσια προκήρυξη της θέσης. Τα ε¬ 
λάχιστα απαιτούμενα προσόντα για την κατάληψη της θέ¬ 
σης του Διευθύνοντος Συμβούλου είναι πτυχίο Α.Ε.Ι. της 
ημεδαπής ή ισότιμο της αλλοδαπής και πενταετής εμπει¬ 
ρία σε θέση σημαντικής ευθύνης και απαιτήσεων στον δη¬ 
μόσιο ή ιδιωτικό τομέα με αντικείμενο συναφές προς τον 
κύριο αντικείμενο των δραστηριοτήτων της συγκεκριμέ¬ 
νης δημόσιας επιχείρησης. Ηπροκήρυξη της θέσης του 
Διευθύνοντος Συμβούλου γίνεται με κοινή απόφαση των 
Υπουργών Εθνικής Οικονομίας και του εποπτεύοντος 
Υπουργού. Με την απόφαση αυτή καθορίζεται η διαδικα¬ 
σία της επιλογής, εξειδικεύονται τα αναγκαία προσόντα 
και μπορεί να ορίζεται ότι για την κατάληψη της θέσης α¬ 
παιτούνται και προσόντα πέραν των ανωτέρω αναφερο- 
μένων. 

Γ. Συμβούλιο Διεύθυνσης - Γ ενικοί Διευθυντές 

1. Στην Εταιρεία λειτουργεί επίσης συμβούλιο διεύθυν¬ 
σης, με κύρια αποστολή τον συντονισμό και την εξασφά¬ 
λιση της απαραίτητης συνοχής της λειτουργίας της Εται¬ 
ρείας, την επίλυση σημαντικών προβλημάτων της τρέ¬ 
χουσας διαχείρισης, τη λήψη αποφάσεων για προμήθειες 
ή αναθέσεις έργων μέχρι το τιθέμενο από το Δ.Σ. χρημα¬ 
τικό όριο και την άσκηση κάθε άλλης αρμοδιότητας που 
του εκχωρεί το Δ.Σ. 

Στο συμβούλιο διεύθυνσης μετέχει ως πρόεδρος ο δι- 
ευθύνων σύμβουλος και οι γενικοί διευθυντές ή αν υπάρ¬ 
χει μόνο ένας γενικός διευθυντής αυτός και οι διευθυντές 
ή σε κάθε άλλη περίπτωση, οι διευθυντές. Το Δ.Σ. εγκρίνει 
τον Κανονισμό Λειτουργίας του συμβουλίου διεύθυνσης 
μετά από πρόταση του διευθύνοντος συμβούλου. 

2. Οι γενικοί διευθυντές είναι ανώτατα στελέχη της επι¬ 
χείρησης, εκτός οργανικών θέσεων, προΐστανται αυτοτε¬ 
λών τομέων δράσης της και ορίζονται με απόφαση του 
Δ.Σ. που εκδίδεται μετά από πρόταση του διευθύνοντος 
συμβούλου, όπου προσδιορίζονται και οι αρμοδιότητες ε¬ 
νός εκάστου. 

3. Οι γενικοί διευθυντές επιλέγονται από εξειδικευμένα 
στελέχη διοίκησης από το προσωπικό της Εταιρείας ή ε¬ 
κτός αυτού με απόσπαση ή με σύναψη ειδικής σύμβασης. 

4. Η αναγκαιότητα διορισμού γενικών διευθυντών υπό- 
κειται στην κρίση του Δ.Σ. το οποίο καθορίζει τον αριθμό 
και τις αρμοδιότητές τους, καθώς και τον τρόπο λειτουρ¬ 
γίας του συμβουλίου διεύθυνσης. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΤΩΝΙΟΥ X. ΚΑΣΤΑΝΙΔΗΣ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αοιθ. 41351/4617 (4) 

Προσαρμογή του Καταστατικού της Ολυμπιακής Αερο¬ 
πορίας Α.Ε. στις διατάξεις του Ν. 2414/1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις των άρθρων 1 παρ. 1 και2παρ. ΙτουΝ. 
2414/1996. 

β) Το άρθρο 29Ατου Ν. 1558/1985, όπως συμπληρώθη¬ 
κε με το άρθρο 27του Ν. 2081/1992. 

γ) Την απόφαση του Διοικητικού Συμβουλίου της Ολυ¬ 
μπιακής Αεροπορίας Α.Ε. της υπ’ αριθ. 618 Συνεδρίασής 
τούτης 19ηςΔεκεμβρίου 1996, αποφασίζουμε: 

Εγκρίνουμε την προσαρμογή του καταστατικού της 
Ολυμπιακής Αεροπορίας Α.Ε. στις διατάξεις του Ν. 
2414/1996 ως εξής: 

ΚΕΦΑΛΑΙΟ Γ. 

Άρθρο 6 

Όργανα Διοίκησης 

Όργανα διοίκησης της Εταιρείας, είναι: 
α) Το Διοικητικό Συμβούλιο, 
β) Ο Διευθύνων Σύμβουλος, 
γ) Το Συμβούλιο Διεύθυνσης. 

Άρθρο 7 

Διοικητικό Συμβούλιο 

1. Το Διοικητικό Συμβούλιο είναι το ανώτατο διοικητικό 
όργανο της Εταιρείας και κατά κύριο λόγο διαμορφώνει 
την στρατηγική και την πολιτική ανάπτυξη της Εταιρείας, 
ενώ εποπτεύει και ελέγχει την διαχείριση της περιουσίας 
της. 

2. Η θητείατων μελώντου Διοικητικού Συμβουλίου είναι 
πενταετής. 

Ο αριθμόςτων μελώντου Διοικητικού Συμβουλίουανέρ- 
χεται σε ένδεκα (11) μέλη. Το Διοικητικό Συμβούλιο απο- 
τελείται από τους εκπροσώπους των μετόχων, δύο εκ¬ 
προσώπους των εργαζομένων στην Εταιρεία, που εκλέ¬ 
γονται με άμεση και καθολική ψηφοφορία, από ένα 
πρόσωπο που υποδεικνύεται από την Οικονομική και Κοι¬ 
νωνική Επιτροπή (ΟΚΕ) και ορίζεται σύμφωνα μετηνπαρ. 
3 του παρόντος άρθρου και από εκπροσώπους του Δημο¬ 
σίου. Οι εκπρόσωποι του Δημοσίου στοΔ.Σ. μεταξύ των ο¬ 
ποίων ο Πρόεδρος και ο Διευθύνων Σύμβουλος, ορίζονται 
με κοινή απόφαση των Υπουργών Εθνικής Οικονομίας, Οι¬ 
κονομικών και του Υπουργού Μεταφορών και Επικοινω¬ 
νιών. Επίσης στο Διοικητικό Συμβούλιο μετέχει ως τακτι¬ 
κό μέλος ένας υπάλληλος του Γενικού Λογιστηρίου του 
Κράτους του Κλάδου ΠΕ - Δημοσιονομικών - με βαθμό Α, 
ο οποίος ορίζεται με απόφαση του Υπουργού Οικονομι¬ 
κών που εκδίδεται μετά από εισήγηση της Δ/νσης Κίνησης 
Κεφαλαίων Εγγυήσεων Δανείων και Αξιών του Γ,Λ.Κ. (Δ 
25). Η συμμετοχή αυτού διαρκεί μέχρι ολοσχερούς εξό¬ 
φλησης των εγγυημένων δανείων της Εταιρείας από το 
Ελληνικό Δημόσιο. 

3. Το υποδεικνυόμενο από την ΟΚΕ μέλος προέρχεται 
από φορείς σχετικούς με την Εταιρεία και προτείνεται μέ¬ 
σα σε αποκλειστική προθεσμία δύο (2) μηνών, αφ’ ότου ει¬ 


δοποιηθεί η ΟΚΕ από το Υπουργείο Εθνικής Οικονομίας. 

Η ίδια προθεσμία ισχύει και για την πρόταση εκπροσώπων 
των εργαζομένων. Αν οι προθεσμίες αυτές παρέλθουν ά¬ 
πρακτες, το Δ.Σ. συγκροτείται και λειτουργεί, χωρίςτα μέ¬ 
λη αυτά. 

4. Οι διατάξεις των παραγράφων 2 και 3 του παρόντος 
άρθρου εφαρμόζονται μετάτην λήξη της θητείαςτου Δ.Σ. 
της Εταιρείας. 

Άρθρο 8 

Διευθύνων Σύμβουλος 

1. Ο Διευθύνων Σύμβουλος προσλαμβάνεται για χρονι¬ 
κό διάστημα πέντε (5) ετών μετά από δημόσια προκήρυξη 
της θέσης. 

2. Ο διευθύνων σύμβουλος είναι μέλος του Δ.Σ. της 
Εταιρείας και η ιδιότητά του δεν είναι ασυ μβίβαστη με την 
ιδιότητα του Προέδρου του Δ.Σ. 

3. Τα ελάχιστα απαιτούμενα προσόντα για την κατάλη¬ 
ψη της θέσης του Διευθύνοντος Συμβούλου είναι πτυχίο 
Α.Ε.Ι. της ημεδαπής ή ισότιμο της αλλοδαπής και πενταε¬ 
τής εμπειρία σε θέση σημαντικής ευθύνης και απαιτήσε¬ 
ων στο δημόσιο ή τον ιδιωτικό τομέα, με αντικείμενο συ¬ 
ναφές προς τον κύριο αντικείμενο των δραστηριοτήτων 
της Εταιρείας. 

4. Η δημόσια προκήρυξη της θέσης του Διευθύνοντος 
Συμβούλου γίνεται με κοινή απόφαση των Υπουργών 
Εθνικής Οικονομίας και του Υπουργού Μεταφορών και 
Επικοινωνιών. Με την απόφαση αυτή καθορίζεται η δια- 
δικασίατης επιλογής, εξειδικεύονταιτα αναγκαία προσό¬ 
ντα και μπορεί να ορίζεται ότι για την κατάληψη της θέσης 
απαιτούνται και προσόντα πέραν των ανωτέρω αναφερο- 
μένων στην προηγούμενη παράγραφο. 

Άρθρο 9 

Συμβούλιο Διεύθυνσης - Γ ενικοί Διευθυντές 

1. Στην Εταιρεία λειτουργεί επίσης συμβούλιο διεύθυν¬ 
σης, με κύρια αποστολή τον συντονισμό και την εξασφά¬ 
λιση της απαραίτητης συνοχής της λειτουργίας της Εται¬ 
ρείας, την επίλυση σημαντικών προβλημάτων της τρέ¬ 
χουσας διαχείρισης, τη λήψη αποφάσεων για προμήθειες 
ή αναθέσεις έργων μέχρι το τιθέμενο από το Δ.Σ. χρημα¬ 
τικό όριο και την άσκηση κάθε άλλης αρμοδιότητας που 
του εκχωρεί το Δ.Σ. Στο συμβούλιο διεύθυνσης μετέχει 
ως πρόεδρος ο διευθύνων σύμβουλος και οι γενικοί διευ¬ 
θυντές ή αν υπάρχει μόνο ένας γενικός διευθυντής αυτός 
και οι διευθυντές ή σε κάθε άλλη περίπτωση, οι διευθυ¬ 
ντές. Το Δ.Σ. εγκρίνει τον Κανονισμό Λειτουργίας του 
συμβουλίου διεύθυνσης μετά από πρόταση του διευθύ- 
νοντος συμβούλου. 

2. Οι γενικοί διευθυντές είναι ανώτατα στελέχη της επι¬ 
χείρησης, εκτός οργανικών θέσεων, προΐστανται αυτοτε¬ 
λών τομέων δράσης της και ορίζονται με απόφαση του 
Δ.Σ. που εκδίδεται μετά από πρόταση του διευθύνοντος 
συμβούλου, όπου προσδιορίζονται και οι αρμοδιότητες ε¬ 
νός εκάστου. 

3. Οι γενικοί διευθυντές επιλέγονται από εξειδικευμένα 
στελέχη διοίκησης από το προσωπικό της Εταιρείας ή ε¬ 
κτός αυτού με απόσπαση ή με σύναψη ειδικής σύμβασης. 

4. Η αναγκαιότητα διορισμού Γενικών Διευθυντών υπό- 
κειται οτην κρίση του Δ.Σ. το οποίο καθορίζει τον αριθμό 

και τις αρμοδιότητες τους, καθώς και τον τρόπο λειτουρ¬ 
γίας του Συμβουλίου Διεύθυνσης. 

Άρθρο 10 

Στρατηγικό - Επιχειρησιακό Σχέδιο 

Η Εταιρεία υποχρεούται να καταρτίζει: 

α) Το Στρατηγικό Σχέδιο (Σ.Σ.) που καθορίζει, στο πλαί¬ 
σιο της γενικότερης κυβερνητικής πολιτικής, τους μα¬ 
κροχρόνιους βασικούς στόχους για την εκπλήρωση των 
σκοπών της και τις μεθόδους πραγματοποίησής τους. 

β) Το Επιχειρησιακό Σχέδιο (Ε.Σ.) με διάρκεια (3) τριών 
έως (5) πέντε ετών. Το Ε.Σ. εξειδικεύει στους στόχους του 
Σ.Σ. και τις μεθόδους πραγματοποίησής του για καθένα α¬ 
πό τα έτη της διάρκειάς του. 

2. Κάθε Ε.Σ. περιλαμβάνει επί μέρους σχέδια που περι¬ 
γράφουν τους στόχους καιτις δραστηριότητες κάθε υπη¬ 
ρεσιακής ή επιχειρησιακής μονάδας, διεύθυνσης ή το¬ 
μέα, για κάθε διαχειριστική περίοδο και συνολικά για όλη 
τη διάρκειάτου. 

Σε κάθε Ε.Σ.: 

α) περιγράφονται οι στόχοι που επιδιώκονται εκφρα¬ 
σμένο σε ποσά. 

β) προσδιορίζεται ο χρόνος της πραγματοποίησής 
τους. 

γ) προσδιορίζονται τα μέσα και οι ενέργειες που προο¬ 
ρίζονται για το σκοπό αυτόν. 

δ) αποτιμάται το κόστος της πραγματοποίησης των 
στόχων αυτών και 

ε) καθορίζονται οι εσωτερικές διαδικασίες παρακολού¬ 
θησης και ελέγχου της πραγματοποίησηςτων στόχων αυ¬ 
τών. 

Ο Υπουργός Εθνικής Οικονομίας και ο Υπουργός Μετα¬ 
φορών και Επικοινωνιών παρακολουθούν την πορεία ε¬ 
κτέλεσης του εγκεκριμένου Ε.Σ. και ελέγχουντο βαθμό ε¬ 
πίτευξης των στόχων του. 

Το Σ.Σ. καιτο Ε.Σ. υποβάλλονται από το Διοικητικό Συμ¬ 
βούλιο της Εταιρείας στον Υπουργο και στον Υπουργό 
Μεταφορών και Επικοινωνιών εγκρίνονται με κοινή τους 
απόφαση και κατατίθενται στην αρμόδια κατά τον Κανονι¬ 
σμό της Βουλής Επιτροπής της. 

3. Η Εταιρεία εφ’ όσον έχει θυγατρικές Εταιρείας, υπο- 
χρεούται να υποβάλλει το Σ.Σ. και το Ε.Σ. για λογαριασμό 
όλου του ομίλου και των θυγατρικών Εταιρειώντης. 

4. Το Ε.Σ. μπορεί να αναθεωρείται με τον τρόπο που κα¬ 
ταρτίζεται και εγκρίνεται. Εν τούτοις σε επείγουσες περι¬ 
πτώσεις, το Δ.Σ. μπορεί αν κρίνει αναγκαίο, για τη βελτίω¬ 
ση του αποτελέσματος της επιχείρησης να προβεί σε πε¬ 
ριορισμένης έκτασης αναμορφώσειςτου Επιχειρησιακού 
Σχεδίου με δική του ευθύνη. Στο τέλος της χρήσης και μα¬ 
ζί με την έκθεση πεπραγμένων θα υποβάλλει και αντίστοι¬ 
χη έκθεση δικαιολόγησηςτων ανωτέρω αλλαγών, που θα 
υποδεικνύει την ανάγκη επιβολής τους. 

5. Η υποχρέωση υποβολής του Σ.Σ. και του Ε.Σ. σύμ¬ 
φωνα με το παρόν άρθρο δεν αναιρεί την υποχρέωση υ¬ 
ποβολής του προϋπολογισμού, του απολογισμού, του λο¬ 
γαριασμού αποτελεσμάτων χρήσης, καθώς και κάθε άλ¬ 
λου στοιχείου που προβλέπεται από γενικές ή ειδικές 
διατάξεις. 

6. Η Εταιρεία εφ' όσον έχει θυγατρικές Εταιρείες υπο¬ 


βάλλει, εκτός από τα αναφερόμενα στην προηγούμενη 
παράγραφο και ενοποιημένους ισολογισμούς. 

Άρθρο 11 

Συμβόλαιο Διαχείρισης - Έλεγχος της τήρησής του 

1. Μεταξύ του Προέδρου του Δ.Σ. καιτουδιευθύνοντος 
συμβούλου της Εταιρείας αφ’ ενός και του Δημοσίου εκ- 
προσωπουμένου από τον Υπουργό Εθνικής Οικονομίας 
και τον Υπουργό Μεταφορών και Επικοινωνιών αφ’ ετέ¬ 
ρου συνάπτεται «Συμβόλαιο Διαχείρισης», στο οποίο κα¬ 
θορίζονται με λεπτομέρεια και στο πλαίσιο του ΣΣ και του 
ΕΣ οι στόχοι που ο Πρόεδρος του Δ.Σ. και ο διευθύνων 
σύμβουλος αναλαμβάνουν να εκπληρώσουν κατά τη 
διάρκεια της θητείας τους. Το Συμβόλαιο Διαχείρισης κα¬ 
τατίθεται στην αρμόδια κατά τον Κανονισμό της Βουλής 
Επιτροπή. 

2. Το Συμβούλιο Διαχείρισης περιλαμβάνει ιδίως: 

α) τους όρους και κανόνες για την επίτευξη των στόχων 
του Ε.Σ. και τη διαδικασία ελέγχου εφαρμογής του. 

β) τους όρους και τις προϋποθέσεις αναθεώρησής του, 
ιδίως σε περίπτωση αναθεώρησης του Επιχειρησιακού 
Σχεδίου ή μεταβολής της ευρύτερης κυβερνητικής πολι¬ 
τικής. 

γ) τις εξαιρετικές περιπτώσεις υλικής ή ηθικής επιβρά¬ 
βευσης του Προέδρου του Δ.Σ. και του Διευθύνοντος 
Συμβούλου κατά τη λήξη της διαχειριστικής περιόδου ή 
και κατά τη λήξη της θητείας τους. Η επιβράβευση αυτή 
δίδεται όταν οι ετήσιοι ή οι συνολικοί στόχοι του Ε.Σ. επι¬ 
τεύχθηκαν σε βαθμό που υπερβαίνει τα προβλεπόμενα 
στο Συμβόλαιο Διαχείρισης, λόγω της ιδιαίτερης ικανότη¬ 
τας, πρωτοβουλίας και επιμέλειας που αυτοί επέδειξαν. 

δ) τους λόγους καταγγελίας του από την πλευρά του 
Δημοσίου. 

ε) τους δείκτες παρακολούθησης των κρίσιμων οικονο¬ 
μικών μεγεθών, ιδίως τους δείκτες κόστους παραγωγής 
προϊόντων ή παροχής υπηρεσιών, παραγωγικότητας, 
βαθμού αξιοποίησης του προσωπικού, ποιότητας παρα- 
γόμενων προϊόντων ή παρεχομένων υπηρεσιών. 

στ) το ποσό που διατίθεται συνολικά ετησίως για τις δα¬ 
πάνες του προσωπικού σε σχέση μετά άλλα βασικά οικο¬ 
νομικά μεγέθη της Εταιρείας. 

ζ) τις υπηρεσίες πο υ παρέχονται χωρίς αντάλλαγμα ή με 
ουσιωδώς μειωμένο αντάλλαγμα για την κάλυψη στοιχει¬ 
ωδών βιοτικών αναγκών προσώπων που δεν είναι σε θέση 
να καταβάλουν αντάλλαγμα ανάλογο με την παρεχόμενη 
υπηρεσία. 

3. Το Δ.Σ. της Εταιρείας συντάσσει ετήσια έκθεση πε¬ 
πραγμένων που περιέχει όλα τα οικονομικά στοιχεία που 
αφορούντους εγκεκριμένους, από το Επιχειρησιακό Σχέ¬ 
διο και το Συμβόλαιο Διαχείρισης στόχους. Η έκθεση υ¬ 
ποβάλλεται μέσα σε τρεις (3) πρώτους μήνες του έτους 
στους Υπουργούς Εθνικής Οικονομίας, Οικονομικών και 
τον Υπουργό Μεταφορών και Επικοινωνιών. Επίσης κατα¬ 
τίθεται στην αρμόδια κατά τον Κανονισμό της Βουλής Επι¬ 
τροπή. 

4. Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων που δεν δικαιολο¬ 
γείται επαρκώς ή άλλος σπουδαίος λόγος, με κοινή από¬ 
φαση του Υπουργού Εθνικής Οικονομίας και του Υπουρ¬ 
γού Μεταφορών και Επικοινωνιών δύναται να καταγγελ- 

θούντο Συμβόλαιο Διαχείρισης και οι συμβάσει του Προ¬ 
έδρου του Δ.Σ. και του Διευθύνοντος Συμβούλου και να α¬ 
νακληθεί ο διορισμός τους. Μέσα σε ένα (1) μήνα από το 
διορισμό νέων συνομολογείται νέο Συμβόλαιο Διαχείρι¬ 
σης μεταξύ αυτών και του Δημοσίου. 

5. Με κοινή απόφαση των Υπουργών Εθνικής Οικονο¬ 
μίας και Οικονομικών δύναται να ανατίθεται σε ελεγκτικές 
Εταιρείες ο διαχειριστικός έλεγχος της Εταιρείας, σύμ¬ 
φωνα με τις διατάξεις της παρ. 11 του άρθρου 38 του Ν. 
2065/1992 (ΦΕΚ 113 Α') και του άρθρου 3 του Ν. 
2362/1995 (ΦΕΚ 247 Α'). 


Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΤΩΝΙΟΥ X. ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ ΟΠ * ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ. Κ. 541 00 (031) 423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ. Κ. 185 31 4171307 

5239762 ΠΑΤΡΑ (061)271249 

5248141 Κορίνθου 327 Τ. Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

5248320 Δημοκρατίας 1 Τ.Κ. 69100 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ. 

2.500 

δρχ- 

Β' (Υπουργικές αποφάσεις κ.τλ.) 

50.000 

» 

2.500 

» 

V (Διορισμοί, απολύσεις κ.τλ. Δημ. Υπαλλήλων) 

10.000 


500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

” 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

» 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

” 

Ανωνύμων Εταιρειών & Ε.Π.Ε. 

250.000 

» 

12.500 

” 

Προκηρύξεων Α.Σ.Ε.Π. 

10.000 

” 

500 

* 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

» 

10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














